इरानका राष्ट्रपति हसन रुहानीले अर्को कार्यकालका लागि निरन्तरता पाउने मतगणनाको प्रारम्भिक नतिजाबाट देखिएको छ।
सरकारी टेलिभिजनका अनुसार दुई करोड ६० लाख मतगणना भइसक्दा रुहानीले एक करोड ४६ लाख अर्थात आधाभन्दा बढी मत प्राप्त गरेका छन्।
इब्राहिम रइसीले मतदान केन्द्रहरुमा रुहानीका सयौं समर्थकहरुले चुनावी कानुनविरोधी प्रचारबाजी गरेको आरोप लगाएका छन्।
निर्वाचन आयोगका अधिकारीहरुका अनुसार "मानिसहरुको उत्साहपूर्ण सहभागिता" र "आग्रह"का कारण मतदान गर्ने समय बढाइएको थियो।
आफ्नो कार्यकालमा दुई वर्षअघि अमेरिकासँग पारमाणविक कार्यक्रमबारे भएको सहमतिलाई आफ्नो सफलताको रुपमा उनले पेश गरेका थिए।